CELEX: 32018D1958
Language: fi
Date: 2018-12-06 00:00:00
Title: Neuvoston täytäntöönpanopäätös (EU) 2018/1958, annettu 6 päivänä joulukuuta 2018, Euroopan keskuspankin valvontaelimen puheenjohtajan nimittämisestä

12.12.2018   
               
               
                  FI
               
               
                  Euroopan unionin virallinen lehti
               
               
                  L 315/25
               
            
         NEUVOSTON TÄYTÄNTÖÖNPANOPÄÄTÖS (EU) 2018/1958,
         annettu 6 päivänä joulukuuta 2018,
         Euroopan keskuspankin valvontaelimen puheenjohtajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 26 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvosto antoi 15 päivänä lokakuuta 2013 asetuksen (EU) N:o 1024/2013 luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EKP).
                  
               
                     (2)
                  
                  
                     EKP:lle annettujen tehtävien suunnittelusta ja toteuttamisesta tulisi kokonaisuudessaan huolehtia sen valvontaelimen, joka koostuu EKP:n puheenjohtajasta, varapuheenjohtajasta ja neljästä edustajasta sekä kunkin osallistuvan jäsenvaltion kansallisen toimivaltaisen viranomaisen edustajasta.
                  
               
                     (3)
                  
                  
                     Valvontaelin on keskeinen elin suoritettaessa EKP:n valvontatehtäviä. Tämän vuoksi asetuksella (EU) N:o 1024/2013 annettiin neuvostolle valta nimittää valvontaelimen puheenjohtaja ja varapuheenjohtaja.
                  
               
                     (4)
                  
                  
                     Neuvosto nimitti 16 päivänä joulukuuta 2013 valvontaelimen ensimmäisen puheenjohtajan neuvoston täytäntöönpanopäätöksellä 2013/797/EU (2). Asetuksen (EU) N:o 1024/2013 26 artiklan 3 kohdan mukaan valvontaelimen puheenjohtajan toimikausi on viisi vuotta, eikä häntä voida nimittää uudeksi toimikaudeksi.
                  
               
                     (5)
                  
                  
                     Asetuksen (EU) N:o 1024/2013 26 artiklan 3 kohdan mukaisesti avoimen valintamenettelyn perusteella sellaisten henkilöiden keskuudesta, joilla on arvostettu asema ja ammattikokemus pankkitoiminnan ja rahatalouden alalla, ja valvontaelintä kuultuaan EKP toimitti 7 päivänä marraskuuta 2018 Euroopan parlamentille ehdotuksen Andrea ENRIAn nimittämiseksi valvontaelimen puheenjohtajaksi. Euroopan parlamentti hyväksyi kyseisen ehdotuksen 29 päivänä marraskuuta 2018,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Andrea ENRIA Euroopan keskuspankin valvontaelimen puheenjohtajaksi viiden vuoden toimikaudeksi 1 päivästä tammikuuta 2019 alkaen.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Tätä päätöstä sovelletaan 1 päivästä tammikuuta 2019.
         
         
            Tehty Brysselissä 6 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               H. KICKL
            
         
         
            (1)  EUVL L 287, 29.10.2013, s. 63.
         
            (2)  Neuvoston täytäntöönpanopäätös 2013/797/EU, annettu 16 päivänä joulukuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 täytäntöönpanosta (EUVL L 352, 24.12.2013, s. 50).